সাহিত্য ক্ষেত্ৰত প্ৰদৰ্শন কৰা বিৰল দক্ষতাৰ বাবে বছৰি এই বঁটা প্ৰদান কৰা হয়। এই বঁটা ব্ৰিটেইন, আয়াৰলেণ্ড আৰু কমনৱেলথ দেশৰ সাহিত্যিককহে প্ৰদান কৰা হয়। ১৯৬৯ চনৰ পৰা এই বঁটা প্ৰদান কৰা হৈছে। বুকাৰ বঁটা সাধাৰণতে এক নিদিষ্ট বছৰত প্ৰকাশিত শ্ৰেষ্ঠ উপন্যাসখনক প্ৰদান কৰা হয়। এই বঁটাৰ অৰ্থমূল্য প্ৰায় ৫০,০০০ পাউণ্ড-ষ্টাৰ্লিং। ১৯৯৭ চনত ভাৰতৰ অৰুন্ধতী ৰয়ে তেওঁৰ গড অব্ স্মল থিংছ উপন্যাসৰ বাবে, ২০০৬ চনত কিৰণ দেশায়ে তেওঁৰ দি ইনহেৰিটেনছ অব্ লছ উপন্যাসৰ বাবে , ২০০৮ চনত অৰবিন্দ আদিগাই তেওঁৰ দা হোৱাই টাইগাৰ উপন্যাসৰ বাবে এই বঁচা লাভ কৰে। ইয়াৰ উপৰি ভাৰতজাত সাহিত্যিক বিদিয়াধৰ সুৰজপ্ৰসাদ নাইপলে তেওঁৰ ইন এ ফ্ৰি ষ্টেট উপন্যাসৰ বেবে ১৯৭১ চনত আৰু ছলমান ৰুছডিয়ে তেওঁৰ মিডনাইটছ চিল্ড্ৰেন উপন্যাসৰ বাবে ১৯৮১ চনত বুকাৰ বঁটা লাভ কৰিছে। 
সাধাৰণভাবে বুকাৰ বঁটা নামেৰে পৰিচিত এই বঁটাৰ বৰ্তমান নাম মেন বুকাৰ বঁটা । ২০০২ চনৰ পৰা মেন গ্ৰুপ নামৰ এটা বিনিযোগ সংস্থা ইয়াৰ পৃষ্ঠপোষক, সেয়ে বঁটাটোৰ সৈতে সংস্থাটোৰ নামটোও জড়িত কৰা হয়।

অস্কাৰ বঁটা
নোবেল বঁটা
নিশান-ই-পাকিস্তান বঁটা
বুকাৰ বঁটা